Älylaturin kehittäjä Asmo Saloranta on yksi The New York Timesin haastattelemista. Arkistokuva. Kuva: Jarmo Kontiainen Perussuomalaisten kansanedustaja Pirkko Mattila nousi hallituksen sosiaali- ja terveysministeriksi perjantaina. Hän ei harmittele sitä, ettei tullut valituksi jo silloin kun nykyistä hallitusta muodostettiin. "En koe, että elämäni olisi ollut huonoa, vaikken olisi ollutkaan ministerinä." Kuva: Pekka Lassila

The New York Times on julkaissut laajan artikkelin, joka käsittelee Suomen perustulokokeilua ja Oulua.

Artikkelissa Oulu kuvataan pohjoiseksi kaupungiksi, jossa kuvittelisi olevan lähinnä porotaloutta. Jutussa kuitenkin tähdennetään, että Oulu on perinteikäs teknologiakaupunki, josta työpaikkoja on hävinnyt runsaasti Nokian puhelinliiketoiminnan alamäen myötä.

Lehti kirjoittaa, että teknologia-alan uusilla yrityksillä olisi tarvetta työvoimalle, mutta Suomen sosiaaliturvajärjestelmä kannustaa usein pysymään mieluummin kotona kuin lähtemään vaikkapa osa-aikatöihin. Tähän ongelmaan on kenties ratkaisu perustulo.

Lehti toteaakin, että Suomen hallitus on aloittamassa kokeilun, joka herättää monta kysymystä.

"Alkavat ihmiset perustaa liiketoimintaa? Kuinka moni lopettaa työskentelyn ja käyttää rahansa vodkaan? Alkavatko ihmiset opiskella ja tehdä enemmän he päästäkseen uusille työurille, kun he vapautuvat työttömyysjärjestelmän monimutkaisuuksilta?"

Suhtautuminen kaksijakoista

Lehti on haastatellut Kelan yhteiskuntasuhteiden johtaja Olli Kangasta, joka sanoo, että suhtautuminen perustuloon on kaksijakoista.

– Jotkut ihmiset ajattelevat, että perustulo ratkaisee kaikki ongelmat auringon alla, ja osa ihmisistä ajatteleen, että perustulo on saatanan keksintö ja tuhoaa työetiikan.

Kangas myös sanoo, että perustulokokeilun avulla toivotaan saatavan tietoa näistä asioista.

Lehti on haastatellut myös sosiaali- ja terveyministeri Pirkko Mattilaa, joka korostaa, että työn on aina oltava kotona olemista houkuttelevampi vaihtoehto.

– Meidän täytyy nyt ottaa riski tämän kokeilun kanssa.

Perussuomalaisten muhoslainen ministeri Pirkko Mattila on äänessä NYT:n jutussa. Arkistokuva. Kuva: Pekka Lassila

Oululaisen Asmo Solution -start-upin Asmo Saloranta kannattaa perustulokokeilua. Hän uskoo, että perustulo voisi aktivoida monia ihmisiä, eivätkä he odottaisi vain juuri sitä ideaalityötään.

Oulua Saloranta kehuu yrittämiseen sopivana paikkana teknologiayritykselle.

– Siellä on erittäin lahjakkaita tekniikan alan ihmisiä.